lflage/wiki-talks huggingface dataset:
Diskusia k šablóne:Denné udalosti/10 7

message: Ahoj, toto nie je vhodná úprava. V prvom rade, tá informácia je rozpísaná do dvoch viet a má až 453 znakov, čo je podstatne viac než ostatné odrážky. Treba sa zmestiť do zhruba 280 znakov a len do jednej vety (na konci odrážky sa totiž nedáva bodka).
Zároveň do denných udalostí zámerne nedávam odkazy na neexistujúce články, nepôsobí to dobrým dojmom. Treba mať na pamäti, že sa táto šablóna zobrazuje na vrchu hlavnej stránky, je akousi „výkladnou skriňou“ Wikipédie, takže by ideálne mala odkazovať na kvalitné články (čo sa pravda nie vždy dá splniť), nie upozorňovať, že nám ten a ten článok ešte chýba.
V neposlednom rade, do denných udalostí patria tie najvýznamnejšie udalosti svetových a slovenských dejín. V kontexte SNP (a druhej svetovej vojny) je významné to pristátie anglo-americkej misie na Troch duboch. Bombardovaní bolo viac (v kontexte slovenských dejín je dôležitejšie bombardovanie Apolla). Lišiak(diskusia) 22:02, 7. október 2022 (UTC)
replies: text: Ahoj, no dobre v poriadku, ale keď už to má byť výkladná skriňa wikipédie, tak aspoň so správnym slovosledom.--Andrej-airliner (diskusia) 23:29, 7. október 2022 (UTC)
thread_title:  K revertu
Diskusia:Stanislav Varga

message: Podľa rozhovoru so Stanislavom Vargom (*08.10.1972) uverejnenom v denníku Šport 08.10.2022 na stranách 20 a 21, je v rámčeku na strane 21 uvedené vysvetlenie k miestu narodenia priamo od S. Vargu, v ktorom jednoznačne vysvetľuje, že jeho rodným mestom je PREŠOV a nie Lipany.
Alexander Šindelár z Pezinka Alexander Šindelár (diskusia) 14:55, 8. október 2022 (UTC)
thread_title:  Stanislav Varga - miesto narodenia
Diskusia:Fátima (Portugalsko)

message: Bolo by dobré vytvoriť rozlišovaciu stránku (viď toto). Len rozmýšľam, či ponechať primárny link Fatima na tento text, alebo na rozlišovaciu stránku.--Pelex (diskusia) 15:53, 10. október 2022 (UTC)
replies: text: Ja by som pod „Fátima“ nechal rozlišovačku, keďže to slovo označuje mnoho rozličných vecí a nemyslím si, že práve toto mesto je to, čo budú ľudia nutne najviac hľadať. CaeCalig (diskusia) 16:07, 10. október 2022 (UTC)
thread_title:  Rozlišovacia stránka
Diskusia:Rimavská Sobota

message: žiadalo by sa do tejto kapitoly doplniť poľnohospodárstvo, priemysel a služby(aspoň obchody a pošty). Inak môžeme ostať pri názve infraštruktúra... Raituhoks (diskusia) 17:33, 12. október 2022 (UTC)
thread_title:  Hospodárstvo
Diskusia:Stepan Andrijovyč Bandera

message: Chýba akákoľvek zmienka, prečo bola židovská obec pobúrená vyznamenaním Banderu Porošenkom. Chýbajú akékoľvek počty obetí "nezbedného" Banderu, ktorý používal "aj" terorizmus. Beťár jeden!  90.64.28.125 05:57, 16. október 2022 (UTC)
replies: text: Nič ti nebráni tie informácie pridať. Samozrejme so zdrojmi. CaeCalig (diskusia) 06:14, 16. október 2022 (UTC)
thread_title:  Sladučký článok očisťujúci Banderu.
Diskusia:Mária Bartuszová

message: @Soňa Bartuszová Na začiatku článku sú uvedené oba zápisy, netreba jeden zmazávať. Plus názov článku je s dlhým a, takže by to nedávalo veľký zmysel, keby tam tento zápis nebol uvedený. CaeCalig (diskusia) 08:47, 18. október 2022 (UTC)
thread_title:  Meno
Diskusia:Collegium musicum (slovenská hudobná skupina)

message: @Teslaton nechápem ten revert: však táto skupina má subkategóriu v kategórii "Slovenské skupiny". bojars 15:39, 19. október 2022 (UTC)
replies: text: Len vo forme svojej vlastnej eponymnej kategótie (:Kategória:Collegium Musicum), radenie to takejto kategórie nemá mať vplyv na radenie samotného hesla, viď Wikipédia:Kategorizácia#Eponymné kategórie (článok by nemal byť vylúčený z kategórie iba preto, že jeho eponymná kategória je podkategóriou tej kategórie). --Teslaton (diskusia) 15:43, 19. október 2022 (UTC)
replies: text: : @Teslaton Tam je písané, že Collegium Musicum (heslo) môže byť v kategórii Collegium Musicum. To je eponymná kategória. Ak budeme mať stránku "Slovenské hudobné skupiny" bude eponymnou stránkou v tejto kategórii. bojars 15:50, 19. október 2022 (UTC)
replies: text: :: Nie, zmysel tej formulácie je ten, že prípadná existenia eponymnej kat. pre nejaké heslo (a jej radenie do nejakých kategórií, tu Slovenské hudobné skupiny) nemá byť dôvodom na vyraďovanie samotného hesla z tých kategórii (len preto, že tam už je radená jeho eponymná). Viď aj pôvodné odporúčanie na enwiki, z ktorého tento tunajší text kedysi vychádzal: :en:WP:CATMAIN. Zmysel toho je ten, aby všetky relevantné heslá boli konzistentne prítomné v spodnom „článkovom“ zozname položiek v kategórii, aby to nebolo v duchu „čitateľ, tu nájdeš všetkých 97 článkov, až na tie tri, ktorým zhodou okolností nieko niekedy založil eponymnú kategóriu, tie musíš bohužiaľ hľadať v hornom kategorickom zozname a ísť na ne cez klik na ich eponymnú kategóriu“. --Teslaton (diskusia) 16:06, 19. október 2022 (UTC)
replies: text: :::Teslaton (si vážne myslíš, že chcem tomuto projektu škodiť?) Chcel som si zjednodušiť robotu sprehľadnením kategórie, aby som sa mohol zaoberať OBSAHOM Wikipédie a namiesto toho sa tu teraz zabávam slohovaním blbostí o revertovaní jedinej kapely v tejto kategórii... pritom v tom istom princípe ich tu nebolo doteraz asi tridsať, čo nikomu zatiaľ nevadilo. Tak na TOTO tu nie som, poznáš už asi môj názor. Keď ma tu mienite blokovať takýmito žabomyšími vojnami, tak na to kašlem. bojars 16:16, 19. október 2022 (UTC)
replies: text: :::: Nie, to si skutočne nemyslím, netreba byť vzťahovačný. Ja ti nepripisujem žiadne motivácie a motivácie škodiť už vôbec nie. Toto je čisto praktická vec, ktorá je nejakým spôsobom (tu aj na iných wiki) rokmi utrasená a nie je dôvod robiť to partizánsky inak. Eponymné kategórie sú OK, len kvôli nim netreba články odnikiaľ vyraďovať. To je všetko. --Teslaton (diskusia) 16:20, 19. október 2022 (UTC)
replies: text: :::::Tak si ma mal nechať robiť. Nateraz končím. Prajem veľa zdaru. bojars 16:22, 19. október 2022 (UTC)
thread_title:  revert
Diskusia:Pluk Azov

message: Aj napriek nedostatočnému spracovaniu článku autorom, som ochotný ho ešte spracovať a tak zabrániť jeho zmazaniu. Verím, že mi vedenie Wikipédie poskytne čas na dedikovanie článku aspoň na takú úroveň, aby mohol byť považovaný za minimálny článok, prípadne za niečo lepšie.
Prajem Vám príjemné chvíle NyoSVK (diskusia) 06:38, 20. október 2022 (UTC)
thread_title:  Odklad zmazania stránky
Diskusia:Spojené kráľovstvo

message: dobre? 178.40.204.191 13:58, 25. október 2022 (UTC)
replies: text: Neviem, čo presne myslíte, ale ak vám v článku niečo chýba, môžete sa to tam pokojne pokúsiť doplniť. CaeCalig (diskusia) 14:02, 25. október 2022 (UTC)''
thread_title:  Mohlo by tam byť pekne ešte jedna časť že "čím je známa" alebo niečo také a pekne rozpísané tam
Diskusia:Camilla Britská

message: Je to kráľovná, to je u nás používaný titul, žiadna kráľovná manželka. Lalina (diskusia) 23:51, 26. október 2022 (UTC)
replies: text: Ak tomu správne rozumiem, nie je to titul, len slovné spojenie (označenie). Ako queen consort je uvádzaná aj priamo na webe kráľovskej rodiny  a teda v tunajších spravodajských zdrojoch sa ako ekvivalent skutočne používa spojenie „kráľovná manželka“ . --Teslaton (diskusia) 00:17, 27. október 2022 (UTC)
replies: text: : V angličtine sa tento pojem používa, u nás nie, je to otrocký preklad. Spomenieš si na nejakú manželku kráľa, cisára či panovníka s iným titulom takto uvádzanú v literatúre či publicistike? Nie, lebo u nás to nepoužívame.--Lalina (diskusia) 00:22, 27. október 2022 (UTC)
replies: text: :: No veď to aj je špecifický britský výraz. Pričom posl. ~70. rokov mali na tróne kráľovnú, ktorá manželku nemala, takže sa to vcelku prirodzene nepoužívalo. Ale teda podľa  vyzerá, že by sa toho radi zbavili aj tam. --Teslaton (diskusia) 00:29, 27. október 2022 (UTC)
replies: text: ::: Ale ani o manželkách britských či anglických kráľov sa u nás nepísalo a nepíše ako kráľovnách manželkách, ale len ako o kráľovnách. Keďže sa histórii venujem od moji ôsmich rokov, tak čo-to o nej viem.--Lalina (diskusia) 00:34, 27. október 2022 (UTC)
thread_title:  Kráľovná
Diskusia:Józef Piłsudski

message: Mal aj nejakú rodinu? (manželku, deti, otca, matku) 78.99.131.33 10:26, 1. november 2022 (UTC)
replies: text: Díky za pridanie, nechcel som kritizovať, iba pomôcť budúcim generáciám k spravení projektu  78.99.131.33 21:18, 3. november 2022 (UTC)
thread_title:  Životopis o Jožkovi
Diskusia:Glutamát sodný

message: Igor Bukovsky nieje mozne povazovat za hodnoverny zdroj, kedze svoje tvrdenia v knihach nepodklada faktami, ale iba slovami "mozno, asi, pravdepodobne". Jeho osobu je mozne s cistym svedomim oznacit za tzv. šejdíře alebo skor šlendriána(kedze prezentuje svoje tvrdenia pred predchodzej kvalitnej priprave)
"Nadmerné užívanie môže vyvolať zdravotné problémy, najmä zvracanie, tuhnutie svalov, búšenia srdca, bolesti hlavy, studený pot a závraty."
- toto nieje potvrdene, jedna sa o fenomen, ktory vznikol v New Yorku a viaze sa na jednu konkretnu skupinu ludi a vedeckou metodou neovereny zaver jedneho cloveka. https://cs.wikipedia.org/wiki/Glutaman_sodn%C3%BD
"Niektorí ľudia môžu mať intoleranciu na glutamát, tá je však zvyčajne spôsobená vedľajšími produktami, ktoré vznikajú pri jeho výrobe."
-toto tvrdenie ma tendenciu navadzat citatela na vyssiu spomenutu nepravdu
"Pri týchto procesoch však okrem L-glutamátu vzniká aj D-glutamát, ktorý ľudské telo nevie metabolizovať."
-plati, ale len pri syntetickej vyrobe, avsak nestastnou formulaciou viet je mozne vyvodit chybny zaver, ze D-glutamat vznika aj pri zivocisnej forme, co nieje mozne. 88.103.230.163 09:50, 5. november 2022 (UTC)
replies: text: V tom prípade máš možnosť to opraviť, Bukovského nesledujem a informácie na stránke som nezdrojoval a nedohľadával. Eventuálne by som ju rád rozšíril o preklad z EN alebo tak, ale to zatiaľ v pláne nemám, takže ak sa toho podujmeš, len ma to poteší. KingisNitro (diskusia) 19:56, 6. november 2022 (UTC)
thread_title:  Zavery vycucane z prsta
Diskusia:No Child Left Behind

message: Tento článok a No Child Left Behind Act by sa mali spojiť, ide o úplne rovnakú vec --CaeCalig (diskusia) 17:28, 10. november 2022 (UTC)
replies: text: Súhlasím so spojením, nevidím v nich rozdiel a No Child Left Behind nie je nikam nalinkované na ENWiki. KingisNitro (diskusia) 21:12, 8. január 2023 (UTC)
thread_title:  Spojiť
Diskusia:Hrniec

message: Snažím sa nájsť pre náš projekt z dejepisu pre 6. ročník o prvých medených nástrojoch a zbraniach informácie, no nepodarilo sa mi nájsť nič. Napadol ma medený hrniec, ale samozrejme ani ten tu nie je.:) Musel som zaimprovizovať. Neviete niekto kde o medených nástrojoch získam viac informácii? Vopred ďakujem.:) 188.123.105.74 18:14, 13. november 2022 (UTC)
thread_title:  Projekt z dejepisu
Diskusia:Tribeč

message: Skutočne to sem patrí? Prvotná bola fabulácia od Kariku (v podstate kampaň na jeho knihu Trhlina), ktorú vypustil do sveta pod nickom Howadoor (dokonca je tu aj citovaný), následne si legenda začala žiť vlastným životom, preberali ju rôzne iné weby. Môj názor je, že celá sekcia by mala byť výrazne zredukovaná. peko (diskusia) 08:23, 21. november 2022 (UTC)
replies: text: Napovedá nám už názov „Údajné...“. Súhlasím s výraznou redukciou, resp. len zmienkou.--Pe3kZA✉ 08:26, 21. november 2022 (UTC)
thread_title:  Údajné zmiznutia
Diskusia:Pavol Ušák-Oliva

message: 14. alebo 16.? Našla som tak aj tak.--Lalina (diskusia) 20:42, 22. november 2022 (UTC)
replies: text: Podľa matriky narodení a krstov v obci Kátlovce sa Pavol Ušák Oliva narodil 16.novembra 1914. Malko26 (diskusia) 19:29, 30. november 2022 (UTC)
thread_title:  Dátum
Diskusia:Nemocnica (seriál)

message: Užívateľ IP adresy vyššie má desiatku upozornení s výstrahami o nevkládaní sporného obsahu. Medziným, sústavne vkladá k popisom postáv informácie, ktoré prezrádzajú dej či podobné súvislosti, preto navrhujem jeho zablokovanie. Evernit (diskusia) 00:29, 25. november 2022 (UTC)
thread_title:  95.105.156.140
Diskusia k MediaWiki:Gadget-Direct-link-to-Commons.js

message: Please copy this upstream change, https://www.mediawiki.org/w/index.php?title=Snippets%2FDirect_imagelinks_to_Commons&type=revision&diff=5451422&oldid=3976429
For more information, see mw:Parsoid/Parser_Unification/Media_structure/FAQ
Thanks, Arlolra (diskusia) 01:02, 25. november 2022 (UTC)
replies: text: Done in Special:Diff/7546180 ABreault (WMF) (diskusia) 21:32, 7. marec 2023 (UTC)
thread_title:  Prepare for T314318
Diskusia:23. Filmový festival Áčko 2019

message: Odlhliadnuc od toho, že názov má byť asi XY. Festival študentských filmov Áčko, tak je otázne, či je naozaj encyklopedicky významné robiť článok o každom ročníku. Nepríde mi to o nič významnejšie ako nejaká Študentská vedecká konferencia, a také veci tu podľa mňa nepatria. Určite nie každý ročník zvlášť. Ak sa mýlim, poprosím si argumenty prečo to je významné.--Pelex (diskusia) 20:06, 27. november 2022 (UTC)
thread_title:  Významnosť
Diskusia:Darbazi (architektúra)

message: Ukážkovo spracovaný článok, navyše obšírnejší a solídnejšie spracovaný ako na anglickej Wikipédii, čo vždy poteší. Mám len zopár pripomienok, ktoré by mohli viesť k jeho zlepšeniu:
* Navrhujem preformulovať:
** „v Azerbajdžane zase termín“ na „v Azerbajdžane zase termínom“ a vynechať dvojbodky v tejto vete,
** „v Trácii, Malej Ázii, na Kryme, na Kaukaze, Iráne, Pamíre alebo Indii či Etiópii“ na „v Trácii, Malej Ázii, na Kryme, Kaukaze, v Iráne, Pamíre alebo Indii či Etiópii“ (predložku nie je nutné písať pri každom slove, no na konci výpisu sa z na mení opäť na v, preto ju treba uviesť),
** „Najstaršie zvyšky darbazi sa v Gruzínsku našli počas archeologických vykopávok neďaleko obci Urbinisi, ktorý je podobný halovému domu v historickej provincii Chevsuretia alebo sýpke v provincii Pšavi“ na „Najstaršie zvyšky darbazi sa v Gruzínsku našli počas archeologických vykopávok neďaleko obce Urbinisi, pričom sú podobné halovému domu v historickej provincii Chevsuretia alebo sýpke v provincii Pšavi“ (teda najstaršie zvyšky sa našli (lokalita), pričom sú podobné),
** „Staroveká forma darbazi sa rozvíjala aj v priebehu stredovekej gruzínskej architektúry ako ľudový dom.“ Trochu kostrbatá veta. Možno takto? „Zo staroveku známa forma darbazi sa ďalej rozvíjala aj v stredoveku v rámci gruzínskej architektúry ako ľudový dom“ či „v podobe ľudového domu“.
** „Darbazi pravdepodobne bolo jedným z faktorov vplyvov, z ktorého sa vyvinula štruktúra gruzínskych chrámov s centrálnou kupolou a okulom.“ Taktiež by bolo vhodné preformulovať, prinajmenšom treba prehodiť slová pravdepodobne a bolo.
* Navrhujem zmeniť wikilink „vo Vitruviovom diele“ (odkaz na presmerovaciu stránku) na „vo Vitruviovom diele“.
* Ďalej by sa pri pasáži pri citácii č. 9 hodilo doplniť citát (napr. aj prostredníctvom šablóny ) z Vitruviových Desiatich kníh o architektúre. Ak tomu rozumiem správne, ide o , Liber secundus, I, 4: „Apud nationem Colchorum in Ponto propter silvarum abundantiam arboribus perpetuis planis dextra ac sinistra in terra positis, spatio inter eas relicto quanto arborum longitudines patiuntur, conlocantur in extremis partibus earum supra alterae transversae, quae circumcludunt medium spatium habitationis. [...] Item tecta, recidentes ad extremos <angulos> transtra, traiciunt gradatim contrahentes, et ita ex quattuor partibus ad altitudinem educunt medio metas, quas fronde et luto tegentes efficiunt barbarico more testudinata turrium tecta.“ Český preklad napr.  (preklad z lat. Alois otoupalík).
* „V nasledujúcich storočiach bola výstavba darbazi veľmi populárna...“ Bolo by vhodné uviesť, o ktoré storočia ide. Predošlý odsek sa týka stredovekej architektúry – tzn. ide o raný novovek?
Ďakujem za čas a námahu vynaloženú na vytvorenie tohto kvalitného článku.--Lišiak(diskusia) 21:52, 8. január 2023 (UTC)
thread_title:  Komentár z hodnotenia
Diskusia:Symfonický metal

message: Slovo "operatívny" (použité opakovane) je chybný preklad anglického slova "operatic" (operný) alebo nejaký žánrový termín? Nechcem to hneď opravovať, pretože nemám stopercentnú istotu. Hornokysučan (diskusia) 19:24, 3. december 2022 (UTC)
replies: text: Zmenil som na „operné“, ale možno by to malo byť niečo ako „podobné opere“, nie priamo „operné“?--Jetam2 (diskusia) 19:46, 3. december 2022 (UTC)
replies: text: :V zásade súhlasím, vokály by asi presnejšie popisovalo niečo ako "podobné opere" alebo "pripomínajúce operu". Ale je to len súkromný názor, nie som odborník na hudobnú teóriu. Hornokysučan (diskusia) 09:37, 5. december 2022 (UTC)
thread_title:  "Operatívne" vokály?
Diskusia:Viktor Lorenc

message: Ako upraviť tento príspevok,aby nebol zmazany ? VLADIMIR DUGAS (diskusia) 11:50, 4. december 2022 (UTC)
replies: text: Stačí pozrieť na svoju diskusnú stránku!--Pe3kZA✉ 13:19, 4. december 2022 (UTC)
thread_title:  uprava prispevku
Diskusia:Gregor Mendel

message: Pravděpodobně je to chyba, která by měla být opravena. Sám o sobě tvrdil, že byl ,, německy mluvícím Moravanem." Takže bychom jeho "přesvěsvědčení" měli zachovat a psát jeho pravou národnost. Prosím tedy o opravu článku. Ondřej Mazáč (diskusia) 22:58, 7. december 2022 (UTC)
replies: text: Děkuji za upozornění. Chybu jsem opravil.--Jetam2 (diskusia) 07:17, 8. december 2022 (UTC)
replies: text: :@Jetam2

text: :Děkuji. Ondřej Mazáč (diskusia) 14:14, 1. január 2023 (UTC)
thread_title:  Německá národnost?
Diskusia:Mašrabíja

message: Kvalitne spracovaný článok, navyše aj s ilustratívnou galériou a dodatočnou literatúrou. Len zopár pripomienok, ktoré by mohli viesť k jeho zlepšeniu:
* Navrhujem preformulovať:
** „Ide o charakteristickú ozdobnú mrežu podobného tvaru okenice alebo zásteny na oknách a ohraničenie výstupku (balkón) obytného domu na druhom poschodí.“ Zrejme takto? „Ide o charakteristickú ozdobnú mrežu podobnú tvaru okenice alebo zásteny na oknách a o ohraničenie výstupku (balkón) obytného domu na druhom poschodí.“
** Za prvou vetou v kapitole Etymológia má byť zrejme čiarka, teda „..., pričom šlo pravdepodobne...“.
** Výrazy menej často, menej častý možno nahradiť stručnejšími výrazmi zriedkavejšie, zriedkavejší.
** V sekcii Terminológia odporúčam zvážiť použitie formátu „ako: ...“ na uvádzanie alternatívnych výrazov (napr. možno použiť „v Jemene sa nazýva arab. [...], v Tunisku arab. [...]“), hoci si nie som vedomý toho, že by sme v tomto smere mali na Wikipédii nejaký úzus.
** „Základným aspektom arabskej kultúry a učenia islamu jasné rozdelenie medzi verejnými, poloverejnými a súkromnými priestormi pre mužov a ženy v dome.“ Chýba podmet (zrejme má byť učenia islamu je jasné rozdelenie).
** „...nad vstupom do pevnosti. Odkiaľ obrancovia cez otvory v podlahe hádzali...“. Buď by som druhú vetu začal pronominom Odtiaľ alebo vety spojil (...do pevnosti, odkiaľ obrancovia...).
** „Používala sa v obytných domoch alebo na verejných budovách alebo palácoch.“ Ideálne preformulovať tak, aby bola konjunkcia alebo použitá len raz (napr. ...v obytných domoch, na verejných budovách alebo palácoch alebo v obytných domoch alebo na verejných budovách či palácoch).
** „V priebehu 20. storočia boli mnohé mašrabíje zbúrané kvôli modernizačným snahám vo všetkých arabských krajinách.“ Zrejme by som vymenil následnosť na boli vo všetkých arabských krajinách mnohé mašrabíje zbúrane kvôli modernizačným snahám... (ak tomu rozumiem správne, že vo všetkých arabských krajinách sa viaže na búranie mašrabijí, nie na modernizačné snahy).
Ďakujem za čas a námahu vynaloženú na vytvorenie tohto kvalitného článku. Lišiak(diskusia) 21:55, 8. január 2023 (UTC)
thread_title:  Komentár z hodnotenia
Diskusia:Kazincbarcický okres

message: To bol fakt geniálny nápad takto pomenovať okresy miesto "okres Kazincbarcika". Takže od slova Kazincbarcika je prídavné meno Kazincbarcický? Gratulujem autorovi.--Lalina (diskusia) 13:29, 16. december 2022 (UTC)
thread_title:  Názov
Diskusia:Tri koruny

message: Podľa mňa by sa mal článok premenovať na názov Trzy korony. Myslím, že názov nie je v tomto zozname, preto by sa malo uprednostniť označenie v poľštine.--Pelex (diskusia) 21:33, 18. december 2022 (UTC)
thread_title:  Názov
Diskusia:Anijské kráľovstvo

message: Kvalitne spracovaný článok. Len zopár menších pripomienok:
* Navrhujem preformulovať:
** V posledných dvoch vetách úvodu by som vynechal výraz kráľovstvo, teda by to znelo: Anijské kráľovstvo bolo stredoveké arménske kráľovstvo... Vládna v ňom... Jeho zakladateľom bol... Mocenský vrchol dosiahlo... V roku 1045 ho obsadila...
** „Samotné kráľovstvo nebolo centralizovaným štátom, ale skôr voľne organizovaná únia, akási ‚feudálna konfederácia‘, kde správa vecí bola založená na spolupráci funkčne paralelných úradov v každom regióne.“. Zachoval by som nenominatívny pád (kráľovstvo nebolo centralizovaným štátom... voľne organizovanou úniou... feudálnom konferedáciou) a zmenil trpný rod na činný (na správa vecí sa zakladala na spolupráci, možno má byť vecí verejných).
** „Arménsko zažilo za jeho vlády zlatý vek, keď výstavba kláštorov a dobročinných organizácií.“ Nedokončená veta alebo chýbajúce slová.
** „Podľa perzskej tradície sa [mestá] skladali z troch častí: citadely, mesta a predmestia.“ Možno by sa hodilo nahradiť výraz (z) mesta výrazom (z) vlastného mesta, no záleží aj od formulácie v zdroji, resp. zaužívanej terminológie.
* Čo sa týka druhého odseku v podkapitole „Vláda Smbata I. a Ašota II.“, zdroj v cit. č. 15 sa týka len Ašota I., takže tuto bol možno zaradený omylom.
* „Spor sa skončil až po po intenzívnom mierovom sprostredkovaní katolíkom Petrom I. Getadardzom...“. Hodil by sa wikilink na arménskeho katolika, aby bolo aj bežnému čitateľovi jasné, že sa tým nemyslí prívrženec katolicizmu, ale hlava Arménskej apoštolskej cirkvi (Ամենայն Հայոց Կաթողիկոս – nie som si istý vhodným slovenským prekladom).
Ďakujem za čas a námahu vynaloženú na vytvorenie tohto kvalitného článku. Lišiak(diskusia) 22:21, 8. január 2023 (UTC)
thread_title:  Komentár z hodnotenia
Diskusia:Ašot I. (arménsky kráľ)

message: Kvalitne spracovaný článok. Len zopár pripomienok/otázok, ktoré by mohli viesť k jeho zlepšeniu:
* Poznámka p1 – „uznávali vo svojom prostredí niektoré vplyvné kniežatá (či princov), ako prvých medzi sebou (primátov) [...] Tieto osoby bývajú v zahraničnej historiografii nazývané ako [...] ‚kniežatá/princovia – primáti‘“ Nie som si istý použitím výrazu primát pre „prvého medzi sebou“ (teda akejsi obdoby rímskeho princepsa). Samotné substantívum primát označuje prvenstvo, vedúce postavenie, nie samotného držiteľa prvenstva.
* Navrhujem preformulovať: „...zaberalo veľkú časť území v oblasti historického Veľkého Arménska a juhovýchodné Gruzínsko.“ Zrejme len chýba vyskloňovanie (a) juhovýchodného Gruzínska, no možno sa tu myslí, že kráľovstvo zaberalo juhovýchodné Gruzínsko ako celok (čiže napr. veľkú časť... Veľkého Arménska, ako aj juhovýchodné Gruzínsko).
* Osobne nepokladám za vhodné odkazovať z historických článkov na články o súčasných štátoch (Gruzínsko v úvode), no na Wikipédii v tomto zrejme niet úzus. No rozumiem, že tu sa tým zrejme myslí Gruzínsko ako historická krajina. Príp. možno v takýchto prípadoch pridávať prívlastok dnešné (Gruzínsko).
* „V roku 884 (885) Ašot prijal kráľovský titul...“ Odkazované zdroje to datujú do roku 884 (ref. č. 1, s. 588: ‘In 884 he had himself apointed king of Armenia.’, ref. č. 5: ‘By 884 (rather than 886 as formerly believed), Ašot felt powerful neough to have himself crowned king...’), nie som si preto istý, či tu omylom nevypadla referencia.
Ďakujem za čas a námahu vynaloženú na vytvorenie tohto kvalitného článku. Lišiak(diskusia) 22:44, 8. január 2023 (UTC)
thread_title:  Komentár z hodnotenia